Document ID: 31987R3858

31987R3858
L 363/27
JURNALUL OFÍCIAL AL UNIUNII EUROPENE
REGULAMENTUL (CEE) NR. 3858/87 AL COMISIEI
din 22 decembrie 1987
de modificare a Regulamentului (CEE) nr. 1351/72 privind recunoașterea grupărilor de producători în sectorul hameiului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat ultima dată de Regulamentul (CEE) nr. 3800/85 (2), în special articolul 7 alineatul (5),
întrucât Regulamentul (CEE) nr. 1351/72 al Comisiei (3), modificat ultima dată de Regulamentul (CEE) nr. 1323/86 (4), prevede condițiile pentru recunoașterea grupărilor de producători de hamei și a asociațiilor acestora; întrucât articolul 5 din regulamentul respectiv prevede că o asociație a grupărilor de producători poate solicita recunoașterea în cazul în care, printre altele, suprafețele înregistrate ca fiind cultivate de membrii săi nu sunt mai mici de 500 de hectare; întrucât această limită pare să fie prea ridicată în cazul în care, într-un stat membru, suprafața totală cultivată cu hamei este mai mică de 1 000 de hectare; întrucât această dispoziție trebuie modificată în consecință;
întrucât măsurile prevăzute de prezentul regulament sunt în conformitate cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
La articolul 5 alineatul (1) din Regulamentul (CEE) nr. 1351/72 se adaugă următorul paragraf:
„Cu toate acestea, în cazul în care, într-un stat membru, suprafața totală cultivată cu hamei este mai mică de 1 000 de hectare, suprafața minimă necesară este egală cu 250 de hectare”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 1987.

Labels: 17
6